smcproject/ml-wiki-sentences huggingface dataset:
മട്ടന്നൂർ മുൻസിപ്പൽ അതിർത്തിയിലൂടെയും കോളയാട് , ചിറ്റാരിപ്പറമ്പ് , മാലൂർ , മാങ്ങാട്ടിടം , വേങ്ങാട് , അഞ്ചരക്കണ്ടി , പിണറായി , ധർമ്മടം , കടമ്പൂർ , പെരളശ്ശേരി , മുഴപ്പിലങ്ങാട് പഞ്ചായത്തുകളിലൂടെയും ഒഴുകുന്ന നദി മമ്മാക്കുന്ന് പാലത്തിനടുത്ത് വച്ച് രണ്ടായി പിരിയുന്നു.
ഇതിൽ പ്രധാന തിരിവ് മേലൂർ, ചിറക്കുനി, പാലയാട്,ധർമ്മടം, മുഴപ്പിലങ്ങാട് വഴി മൊയ്തു പാലത്തിനടുത്ത് വച്ച് അറബിക്കടലിൽ പതിക്കുന്നു.
രണ്ടാമത്തെതും ചെറിയതുമായ തിരിവ് പാറപ്രം, കോളാട്പാലം, അണ്ടലൂർ, കിഴക്കെ പാലയാട്, ഒഴയിൽ ഭാഗം വഴി ഒഴുകി ധർമ്മടം പാലത്തിനടുത്ത് വച്ച് അറബിക്കടലിൽ പതിക്കുന്നു.
ഈ രണ്ട് പതനസ്ഥാനങ്ങൾക്കിടയിലായായി സ്ഥിതി ചെയ്യുന്ന പ്രസിദ്ധമായ ദ്വീപാണ് ധർമ്മടം .
കണ്ടൽ കാടുകളാൽ സമ്പുഷ്ടമാണ് തീരങ്ങൾ.
ചെറുതും വലുതുമായ നിരവധി കണ്ടൽ തുരുത്തുകൾ അഴീമുഖത്തോട് ചേർന്ന് കാണപ്പെടുന്നു.
മുഴപ്പിലങ്ങാട് - ധർമ്മടം പഞ്ചായത്തുകളെ ബന്ധിപ്പിക്കുന്ന ചരിത്രപ്രസിദ്ധമായ മൊയ്തു പാലം അഞ്ചരക്കണ്ടി പുഴക്ക് കുറുകെയാണ്.
ഒരു കാലത്ത് ഉൾനാടൻ ജലഗതാഗതം വളരെ സജീവമായിരിന്നു.
ചിത്രശാല അഞ്ചരക്കണ്ടി പുഴ അഞ്ചരക്കണ്ടി പുഴ അഞ്ചരക്കണ്ടി പുഴയുടെ അഴിമുഖം അവലംബം Anjarakkandy എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അഞ്ചലച്ചൻ ഇംഗ്ലീഷ് വിലാസം https://ml.wikipedia.org/wiki/Anchal_Achan
കൊല്ലം ജില്ലയിൽ പത്തനാപുരം താലൂക്കിലെ അഞ്ചൽ എന്ന ചെറുപട്ടണത്തിലാണ് അഞ്ചലച്ചൻ എന്ന യൗനാൻ കത്തനാർ താമസിച്ചിരുന്നത് .
അഞ്ചലിലും  പരിസരപ്രദേശങ്ങളിലുമുള്ള അനേകായിരങ്ങളുടെ ഗുരുഭുതനായി കണക്കാകപ്പെടുന്നു.
ഇദ്ദേഹം സെന്റ് ജോർജ്ജ്  വലിയപള്ളിയിലെ ഒരു പുരോഹിതനായിരുന്നു.
അഞ്ചൽ ദേശത്ത് മരുന്തിലഴികത്ത് കുടുംബത്തിലാണ് അദ്ദേഹം ജനിച്ചത്.
അദ്ദേഹത്തിന്റെ ജീവിത കാലഘട്ടം 1772 മുതൽ 1842 വരെയാണെന്ന് കരുതുന്നു.
പട്ടംകൊട പുസ്തകത്തിൽ പട്ടത്വം സ്വികരിച്ച കാലം കണക്കാക്കപ്പെടുന്നു.
ബാല്യകാലത്ത് അദ്ദേഹത്തെ ചോനാച്ചൻ എന്ന് ആണ് അറിയപ്പെട്ടിരുന്നത്.
കുടിപള്ളികൂടത്തിലെ വിദ്യാഭ്യാസത്തിനു ശേഷം ഒരു ബ്രാഹ്മണന് ശിഷ്യപ്പെട്ട് സംസ്കൃതം അഭ്യസിച്ചു.
വിദ്യാഭ്യാസത്തിനു ശേഷം കൃഷിക്കാരനായിരുന്ന പിതാവിനെ സഹായിച്ചു വന്നു.
ആ ബാലന് പ്രാർത്ഥന, നോമ്പാചരണം, ഉപവാസം എന്നിവയിൽ താത്പര്യമുണ്ടായിരുന്നു.
ഇദ്ദേഹത്തിന്റെ  ദൈവഭക്തി മാതാപിതാക്കളെ വളരെയധികം സന്തുഷ്ടടരാക്കി.
അഞ്ചലച്ചന് പള്ളിയിൽ താ‌മസിച്ച് പഠിക്കണം എന്നായിരുന്നു ആഗ്രഹം.
അങ്ങനെ അദ്ദേഹത്തെ മലങ്കര മെത്രാപ്പോലിത്തായുടെ തിരുസന്നിധിയിൽ ചേർത്തു.
‌അനേകവർഷം വൈദിക വിദ്യാഭ്യാസം നേടിയ ശേഷം ഒരു ക്രിസ്തീയ പുരോഹിതനായി അദ്ദേഹം സ്വന്തം നാട്ടിൽ തിരിച്ചെത്തി.
ജ്യേഷ്ഠസഹോദരനോടോപ്പം മരുന്നിലഴികത്ത് താമസിച്ചുവന്നു.
എല്ലാ ഞാറാഴ്ച്ചകളിലും മറ്റു വിശേഷദിവസങ്ങളിലും കൊട്ടാരക്കരപള്ളിയിൽ അദ്ദേഹം കൃത്യമായി എത്തുമായിരുന്നു.
മരുന്നിലഴികത്ത് കുടുംബവീട്ടിൽ അദ്ദേഹത്തിന് പ്രത്യേകം മുറിയുണ്ടായിരുന്നു.
അദ്ദേഹത്തിന് കുളിക്കാൻ പള്ളിപുരയിടത്തിൽ കുളം നിർമ്മിക്കുകയും ആ കുളം പള്ളികുളം എന്നറിയപ്പെടുകയും ചെയ്തു.
അദ്ദേഹത്തിന്റെ അവസാനകാലത്ത് തന്റെ ഗുമസ്തരെ വിളിച്ച്, താൻ മരിച്ച്  41-ആം ദിവസം കബർ തുറന്നു നോക്കിയാൽ നാസാഗ്രവും വലതുകൈയ്യിലെ മുന്നു വിരലുകളും ഒഴികെയുള്ള ശരീരഭാഗങ്ങൾ നശിക്കാതെ ഇരിക്കുന്നതു കാണാമെന്നും പറഞ്ഞാതായി വിശ്വസിക്കപ്പെടുന്നു.
അദ്ദേഹം ഇഹലോകവാസം പ്രാപിച്ചത് ഒരു കർക്കിടകമാസം 22 -ആം തിയതി ആണെന്ന് കരുതപ്പെടുന്നു.
രോഗഗ്രസ്തനായശേഷം ക്ഷേമമനേഷിച്ചെത്തിയ വിശ്വസികളെ കൈയുയർത്തി കുരിശുവരച്ച് അനുഗ്രഹിച്ചിരുന്നു.
മരണാനന്തരം അദ്ദേഹം പറഞ്ഞതുപ്രകാരം കബർ തുറന്നു പരിശോധന നടത്തിയതായും നാസാഗ്രവും വിരലുകളും ഒഴികെയുള്ള ശരീരഭാഗങ്ങൾ കേടുകൂടാതെ കാണപ്പെട്ടതായും പറയപ്പെടുന്നു.
അഞ്ചൽ പള്ളി നാടിന്റെ നാനാഭാഗത്തുള്ള ഭക്തജനങ്ങൾ എത്തിച്ചേരുന്നു.
ഹിന്ദുക്കളുടെ അതിപ്രശസ്തമായ മുടിയെഴുന്നെള്ളത്തെന്ന ആഘോഷം പള്ളിക്കു സമീപമെത്തുമ്പോൾ ഉത്സവനടത്തിപ്പുകാർ അഞ്ചലച്ചനും നേർച്ച അർപ്പിക്കാറുണ്ട്.
അഞ്ചൽ പള്ളി പ്രമാണം:Anchal church.jpeg അഞ്ചൽ പള്ളി അവലംബം
അഞ്ചലിലെ സഹകരണസംഘം
കൊല്ലവർഷം 1123 മേടം 17 ൽ ആണ് അഞ്ചലിൽ ആദ്യമായി ഒരു സഹകരണസംഘം ആരംഭിച്ചത്.
ഈ പദ്ധതിയുടെ പ്രവർത്തനം തുടങ്ങിയത് വിവിധോദ്ദേശ സഹകരണ സംഘം എന്ന പേരിലാണ്.
കർഷകരെ സഹായിക്കുക, നെയ്ത്തുകാരെ പ്രോത്സാഹിപ്പിക്കുക എന്നിവയൊക്കെയായിരുന്നു അക്കാലത്തെ പദ്ധതിയുടെ പ്രധാന ഉദ്ദേശങ്ങൾ.
ഈ കാലത്ത് അഞ്ചൽ ആർ.ഒ.ജംഗ്ഷനിൽ ഒരു കപ്പ ഉൽപ്പാദക ക്രയവിക്രയക സംഘം വി.വി.തോമസിന്റെ നേതൃത്വത്തിൽ പ്രവർത്തിച്ചിരുന്നു.
ഈ രണ്ട് സംഘങ്ങളും 1957ൽ ഒന്നായി.
ഫെഡറൽ ബാങ്കിന്റ ശാഖ 1968 മെയ്20 ൽ കോളേജ് ജംഗ്ഷനിൽ സ്ഥാപിതമായി.
അഞ്ചലിലെ ആദ്യത്തെ ബാങ്ക് ഇതായിരുന്നു.
അഞ്ചലിലെ പഴയകാല സർക്കാർ ആഫീസുകൾ അഞ്ചൽ മാർക്കറ്റ് ജംഗ്ഷൻ കേന്ദ്രീകരിച്ചായിരുന്നു പ്രവർത്തിച്ചിരുന്നത്.
അഞ്ചാം കേരളനിയമസഭ ഇംഗ്ലീഷ് വിലാസം https://ml.wikipedia.org/wiki/Fifth_KLA
കേരള സംസ്ഥാനം ഔദ്യോഗികമായി രൂപം കൊണ്ടതിനു ശേഷം നടന്ന അഞ്ചാമത്തെ നിയമസഭാ പൊതു തിരഞ്ഞെടുപ്പിൽ ( 1977 ) തിരഞ്ഞെടുക്കപ്പെട്ട അംഗങ്ങളായിരുന്നു അഞ്ചാം കേരള നിയമസഭയെ പ്രതിനിധീകരിച്ചത്.
1977 മാർച്ച് ഇരുപത്തഞ്ചിനാണ് കെ. കരുണാകരന്റെ നേതൃത്വത്തിൽ അഞ്ചാം കേരള നിയമസഭ ഔദ്യോഗികമായി നിലവിൽ വന്നത്.
1977 മാർച്ച് പത്തൊൻപതിനാണ് അസംബ്ലി തിരഞ്ഞെടുപ്പ് നടന്നത്.
നാലാം നിയമസഭ തിരഞ്ഞെടുപ്പിനെ തുടർന്ന് അധികാരത്തിലേറിയ സി. അച്യുതമേനോനൻ മന്ത്രിസഭ 1975 ഒക്ടോബറിൽ കാലാവധി പൂർത്തിയാക്കിയെങ്കിലും അടിയന്തരാവസ്ഥയെ (1975-1977) മൂലം തിരഞ്ഞെടുപ്പ് നടക്കാതെ വന്നതിനാൽ നാലാം നീയമസഭ തുടർഭരണം നടത്തുകയും 1977 മാർച്ച് 19-ന് തിരഞ്ഞെടുപ്പിനെ നേരിടുകയും ചെയ്തു.
തുടർന്ന് നടന്ന തിരഞ്ഞെടുപ്പിലാണ് കരുണാകര മന്ത്രിസഭ അധികാരത്തിലേറിയത്.
അഞ്ചകള്ളകോക്കാൻ
2024 ലെ ഒരു പാശ്ചാത്യ ക്രൈം ഡ്രാമ ചിത്രമാണ് അഞ്ചകള്ളകോക്കാൻ.
1986 ലെ തിരഞ്ഞെടുപ്പ് ദിനത്തിൽ ഒരു ഭൂവുടമ കൊല്ലപ്പെടുകയും നടവരമ്പന്റെ നേതൃത്വത്തിലുള്ള പോലീസ് ഉദ്യോഗസ്ഥർ ഒരു കുടുംബത്തോട് വിദ്വേഷം പുലർത്തിയിരുന്ന കൊലയാളിയെ കണ്ടെത്തുകയും ചെയ്യുന്നതാണ് ഇതിന്റെ ഇതിവൃത്തം.
നടൻമാർ വാസുദേവനായി ലുക്മാൻ അവറാൻ നടവരമ്പൻ പീറ്ററായി ചെമ്പൻ വിനോദ് ജോസ് മണികണ്ഠൻ ആർ ആചാരി-കൊല്ലം ശങ്കരൻ/ശങ്കരാഭരണം മേഘ തോമസ് പ്രവീൺ, മെറിൻ ജോസ് - ഗില്ലാപ്പികൾ ഛാപ്രയായി ശ്രീജിത് രവി സെന്തിൽ കൃഷ്ണ - കൊള്ളിയാൻ പരാമർശങ്ങൾ
അഞ്ചടി ഇംഗ്ലീഷ് വിലാസം https://ml.wikipedia.org/wiki/Anchady
സൻമാർഗപ്രതിപാദകങ്ങളായി ഉത്തരകേരളത്തിൽ പ്രചാരത്തിലിരുന്ന ഒരു തരം ചെറിയ പാട്ടുകളാണ് അഞ്ചടികൾ .
പഴയ നാടോടിപ്പാട്ടുകളുടേയും ആമുഖം ഇതാണ്.
പല പ്രമുഖഗൃഹങ്ങളിലും കുടിയിരുത്തി പൂജിക്കുന്ന ദേവതകളെക്കുറിച്ചുള്ള ഗാനങ്ങളാണ് ഇവ.
കാഞ്ഞിരങ്ങാട്ടഞ്ചടി, ചെല്ലൂർ അഞ്ചടി, തിരൂർ അഞ്ചടി, കണ്ണിപ്പറമ്പഞ്ചടി ഇങ്ങനെ അനേകം അഞ്ചടികൾ ഗുണ്ടർട്ടിന്റെ ശ്രദ്ധയിൽപ്പെട്ടിരുന്നതായിക്കാണുന്നു.
'അഞ്ചടി' എന്ന പേരിന്റെ ആഗമം എന്തെന്ന് തീർത്തുപറയാൻ നിർവാഹമില്ല.
തത്ത-തത്തത്ത എന്ന് അഞ്ച് അടീകളുള്ള താളവട്ടങ്ങളിൽ അവസാനിക്കുന്നതിനാലാണ് ഈ പേരു വന്നത് എന്ന് വാദമുണ്ട് .
സ്തുതിപരമായ പദ്യഖണ്ഡങ്ങളാണ് അഞ്ചടികൾ തമിഴിൽ കുറൾ, ചിന്ത്, അളവ്, നെടിൽ, കളിനെടിൽ എന്നിങ്ങനെ അഞ്ചുതരം അടികളുള്ളതിൽ ഏതെങ്കിലുമൊന്ന് അനുസരിച്ച് പാട്ട് എഴുതിയാൽ അത് അഞ്ചടിയാകും എന്ന് ഉള്ളൂർ അഭ്യൂഹിക്കുന്നു.
അഞ്ചു പാദങ്ങളോടുകൂടിയ ഗാനങ്ങളാണ് അഞ്ചടികൾ എന്നാണ് ആർ. നാരായണപ്പണിക്കരുടെ അഭിപ്രായം.
അനുഷ്ഠാനാംശം
ഗൃഹദേവതകളെ പുരസ്കരിച്ച് നടത്തുന്ന വെള്ളാട്ട് , തിറ , വെള്ളകെട്ട് മുതലായ കെട്ടിയാട്ടങ്ങൾക്ക് അഞ്ചടികൾ പാടുക പതിവാണ്.
അതിന്റെ ഓരോ ഈരടി കഴിയുമ്പോഴും മുഴക്കുന്ന വാദ്യം, കുറേക്കഴിഞ്ഞ് കെട്ടിയാട്ടക്കാരൻ ഉറഞ്ഞുതുടങ്ങുമ്പോൾ മുറുകും; പിന്നെ പാട്ടുണ്ടാവില്ല.
ഇത്തരം അഞ്ചടികളിൽ അതതു ദൈവത്തിന്റെയും ദൈവമിരിക്കുന്ന സ്ഥലത്തിന്റെയും പേരുകൾ ചേർത്തു ചൊല്ലും.
ഒരേ അഞ്ചടി തന്നെ യഥോചിതം ദൈവനാമവും സ്ഥലനാമവും മാറ്റിച്ചൊല്ലുന്ന സമ്പ്രദായവും ഉണ്ട്.
കെട്ടിയാട്ടക്കാരല്ലാത്ത ചിലരും ഉത്സവസ്ഥലത്ത് അഞ്ചടിചൊല്ലും.
ചിലപ്പോൾ അത് പൂരപ്പാട്ടിലെപ്പോലെ ചോദ്യോത്തരരൂപത്തിലുള്ള മത്സരപ്പാട്ടുകളായിട്ടായിരിക്കും.
ചില അഞ്ചടികളിൽ ബന്ധപ്പെട്ട ക്ഷേത്രത്തിന്റെ ഐതിഹ്യം പ്രതിപാദിച്ചിരിക്കും.
കോഴിക്കോട് കല്ലിങ്ങൽ കുടുംബത്തിലെ കുഞ്ഞിക്കോരു മൂപ്പന്റെ അപദാനങ്ങൾ വർണിക്കുന്ന ഒരു അഞ്ചടി ഭാഷാപോഷിണി മാസികയിൽ നരിക്കുനി ഉണ്ണീരിക്കുട്ടിവൈദ്യൻ പ്രസിദ്ധീകരിച്ചിരുന്നതായി (1904) ഉള്ളൂർ സ്മരിക്കുന്നു.
തമിഴിലെ സുപ്രസിദ്ധമായ ആചിരിയവിരുത്തത്തിലാണ് അതിന്റെ രചന.
മൂപ്പന്റെ സമാധിസ്ഥലത്തെ വണ്ണാൻമാർ ആ പാട്ട് തോറ്റത്തിന്റെ മട്ടിൽപാടിവന്നിരുന്നു.
കണ്ണിപ്പറമ്പത്ത് അഞ്ചടിയിൽനിന്ന് ഉദ്ധരിക്കപ്പെട്ടവയാണ് താഴെക്കൊടുത്തിരിക്കുന്ന വരികൾ: “
പലരോടും നിനയാതെയൊരുകാര്യം തുടങ്ങൊല്ല, പണം മോഹിച്ചൊരുത്തനെ ചതിച്ചീടൊല്ല, അറിവുള്ള ജനങ്ങളോടെതിർക്കാനും നിനയ്ക്കൊല്ല, അരചനെ കെടുത്തൊന്നും പറഞ്ഞീടൊല്ല; ഗുരുനാഥനരുൾചെയ്താലെതിർവാക്കു പറകൊല്ല, മരണമുണ്ടെനിക്കെന്നതൊരിക്കലും മറക്കൊല്ല, ധനം കണ്ടാലഹംഭാവം നടിച്ചീടൊല്ല ”
താളാത്മകമായ പലേ വൃത്തങ്ങളും അഞ്ചടിയുടെ രചനയ്ക്ക് സ്വീകൃതമായിട്ടുണ്ട്.
(1) “
പപ്പും ചിറകും വച്ചുകഴിഞ്ഞാൽ പറവകൾ വാനിൽ പായുന്നു കണ്ടും കേട്ടും കരളിലുറച്ചാൽ കല്ലിലെഴുത്തായ്ത്തീരുന്നു ” — (- ഊനതരംഗിണി ) (2) “
ഏതുമറിയാതെ പാപികളോരോന്നേ ചെയ്തിടും കർമങ്ങളെന്നുവേണ്ടാ ബോധവാൻമാരതു കണ്ടിട്ടടങ്ങായ്കിൽ പാപമുണ്ടായ്‌വരും മാനുഷരേ.
” — (- മഞ്ജരി ) ഗുണ്ടർട്ട് ശേഖരം
ട്യൂബിങ്ങൻ സർവകലാശാലയിലെ ഗുണ്ടർട്ട് ശേഖരത്തിൽ നിന്ന് ഈ കൃതികൾ ഡോ. സ്കറിയ സക്കറിയ കണ്ടെത്തുകുയും മലയാളം മാനുസ്ക്രിപ്റ്റ് സീരിസിൽ (TULMMS)നാലാം പുസ്തകമായ പ്രസിദ്ധപ്പെടുത്തുകയും ചെയ്തു.
അവലംബം 1 2 ↑ പുറത്തേക്കുള്ള കണ്ണികൾ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഞ്ചടികൾ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അഞ്ചപ്പുര ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2019 ഡിസംബർ മുതൽ തുടരുന്നു.
കേരളത്തിലെ മലപ്പുറം ജില്ലയിലെ തിരൂര‌‌‌‌‌‌‌‌‌‌‌‌‌‌‌‌‌‌‌‌‌ങ്ങാടി താലൂക്കിലെ പരപ്പന‌‌‌‌‌‌‌ങ്ങാടി മുനിസിപ്പാലിറ്റിയിലെ ഒരു ഗ്രാമമാണ് അഞ്ചപ്പുര .
അർച്ചന സോറെംഗ് ഇംഗ്ലീഷ് വിലാസം https://ml.wikipedia.org/wiki/Archana_Soreng
ഒഡീഷയിലെ സുന്ദർഗർഹിലെ രാജ്ഗംഗ്പൂരിലെ ബിഹബന്ദ് ഗ്രാമത്തിൽ നിന്നുള്ള തദ്ദേശീയരായ ഖരിയ ഗോത്രത്തിൽപ്പെട്ട ഒരു പരിസ്ഥിതി പ്രവർത്തകയാണ് അർച്ചന സോറെംഗ്.
കാലാവസ്ഥാ വ്യതിയാനവും ഡോക്യുമെന്റേഷനും, സംരക്ഷണം, തദ്ദേശീയ സമൂഹങ്ങളുടെ പരമ്പരാഗത അറിവുകളുടെയും പ്രയോഗങ്ങളുടെയും പ്രോത്സാഹനം എന്നിവയെക്കുറിച്ചുള്ള അവബോധത്തിനായി അവർ പ്രവർത്തിക്കുന്നു.
യുഎൻ യൂത്ത് സ്ട്രാറ്റജിയുടെ ഭാഗമായി ഐക്യരാഷ്ട്രസഭയുടെ സെക്രട്ടറി ജനറൽ സ്ഥാപിച്ച കാലാവസ്ഥാ വ്യതിയാനത്തെക്കുറിച്ചുള്ള യൂത്ത് അഡ്വൈസറി ഗ്രൂപ്പിലെ ഏഴ് അംഗങ്ങളിൽ ഒരാളായി സോറെങിനെ തിരഞ്ഞെടുത്തു.
ഖാദിയ ഗോത്രത്തിൽ നിന്നുള്ള സോറെഗ്ൻ വളർന്നത് ഒഡീഷയിലെ സുന്ദർഗഡ് ജില്ലയിലെ രാജ്ഗംഗ്പൂരിലാണ്.
പിതാവിന്റെ മരണശേഷം അവർ ആദ്യമായി ആക്ടിവിസത്തിൽ ഏർപ്പെടാൻ തുടങ്ങി.
ജീവിതത്തിലുടനീളം അവർ ഇന്ത്യൻ കത്തോലിക്കാ യുവജന പ്രസ്ഥാനത്തിൽ സജീവമായിരുന്നു.
TISS സ്റ്റുഡന്റ്സ് യൂണിയന്റെ മുൻ പ്രസിഡന്റ് കൂടിയാണ് അവർ.
ഓൾ ഇന്ത്യ കാത്തലിക് യൂണിവേഴ്സിറ്റി ഫെഡറേഷന്റെ (എ ഐ സി യു എഫ്) പ്രധാന മേഖലകളിലൊന്നായ ആദിവാസി യുവ ചേതന മഞ്ച് എന്നറിയപ്പെടുന്ന മുൻ ഗോത്ര കമ്മീഷന്റെ ദേശീയ കൺവീനർ കൂടിയാണ് അവർ.
ഇപ്പോൾ വസുന്ധര ഒഡീഷയിൽ റിസർച്ച് ഓഫീസറായി ജോലി ചെയ്യുന്നു.
പ്രകൃതിവിഭവ ഭരണം, ഗോത്രാവകാശങ്ങൾ, കാലാവസ്ഥാ നീതി എന്നിവയ്ക്കായി പ്രവർത്തിക്കുന്ന ഭുവനേശ്വറിലെ ഒരു ആക്ഷൻ റിസർച്ച് ആൻഡ് പോളിസി അഡ്വക്കസി ഓർഗനൈസേഷനാണ് വസുന്ധര.
അർച്ചന രാമസുന്ദരം
ഇന്ത്യയുടെ ഭൂട്ടാൻ , നേപ്പാൾ അതിർത്തി കാക്കുന്ന എസ്.എസ്.ബി അർദ്ധസൈനിക വിഭാഗമായ സശസ്ത്ര സീമാബലിന്റെ  മേധാവിയാണ് അർച്ചന രാമസുന്ദരം ( തമിഴ് : அர்ச்சனா ராமசுந்தரம்) .
ഇന്ത്യയിൽ പാരാമിലിട്ടറിയുടെ തലപ്പത്തെത്തിയ ആദ്യവനിത.1980 ബാച്ച് തമിഴ്‌നാട് കേഡർ ഐ.പി.എസ് ഉദ്യോഗസ്ഥയായ അർച്ചന ദേശീയ ക്രൈം റെക്കോർഡ്‌സ് ബ്യൂറോയുടെ ഡയറക്ടറായിരുന്നു.
http://www.mathrubhumi.com/news/india/archana-ramasundaram-sasasthra-sema-bal-india-paramilitary-women-malayalam-news-1.836920
അർച്ചിബാൾഡ് വാവെൽ ഇംഗ്ലീഷ് വിലാസം https://ml.wikipedia.org/wiki/Archibald_Wavell,_1st_Earl_Wavell
ബ്രിട്ടീഷ് ആർമിയിലെ ഒരു മുതിർന്ന ഉദ്യോഗസ്ഥനായിരുന്നു ഫീൽഡ് മാർഷൽ ആർക്കിബാൾഡ് പെർസിവൽ വാവെൽ , 1st ഏൾ വാവൽ , GCB, GCSI, GCIE, CMG, MC, KStJ, PC  (5 മേയ് 1883 - 24 മേയ് 1950).
ബസാർ താഴ്വരയിലെ രണ്ടാം ബോയർ യുദ്ധത്തിലും , രണ്ടാം ലോകമഹായുദ്ധത്തിലും അദ്ദേഹം സേവനമനുഷ്ഠിക്കുകയും രണ്ടാം വൈപ്രെസ് യുദ്ധത്തിൽ അദ്ദേഹത്തിന് മുറിവേല്ക്കുകയും ചെയ്തിരുന്നു.
രണ്ടാം ലോകമഹായുദ്ധത്തിൽ മിഡിൽ ഈസ്റ്റിലെ കമാൻഡർ ഇൻ ചീഫ് ആയിരിക്കുമ്പോൾ പടിഞ്ഞാറൻ ഈജിപ്റ്റിലും, കിഴക്കൻ ലിബിയയിലും ഇറ്റാലിയൻ സൈന്യത്തിനെതിരായി ബ്രിട്ടീഷ് സൈന്യത്തെ അദ്ദേഹം വിജയത്തിലേക്ക് നയിച്ചു.
1940 ഡിസംബറിൽ ഓപ്പറേഷൻ കോംപസ് സമയത്ത്, 1941 ഏപ്രിലിൽ പടിഞ്ഞാറൻ മരുഭൂമിയിൽ ജർമൻ ആർമിയെ അദ്ദേഹം പരാജയപ്പെടുത്തി.
1941 ജൂലായ് മുതൽ 1943 ജൂൺ വരെ ഇന്ത്യയിൽ കമാൻറ് ഇൻ ചീഫായി സേവനമനുഷ്ഠിച്ചു.
(ഒരു ചെറിയ വിനോദയാത്രയുടെ ഭാഗമായി അബ്ഡാക്കോമാന്റെ കമാൻഡർ എന്ന നിലയിൽ (ABDACOM)) പിന്നീട് 1947 ഫെബ്രുവരിയിൽ വിരമിക്കൽ വരെ ഇന്ത്യയുടെ വൈസ്രോയി ആയും സേവനമനുഷ്ഠിച്ചു.
അർച്ചിബാൾഡ് ഗ്രഹാം വാവെലിന്റെയും (പിന്നീട് രണ്ടാം ബ്രിട്ടീഷ് സേനയിൽ ഒരു മേജർ ജനറലും രണ്ടാമത്തെ ബോയർ യുദ്ധത്തിൽ ജൊഹാനസ്ബർഗിലെ സൈനിക മേധാവിയുമായിരുന്നു) ലില്ലെ വാവെൽ  (née പെർസിവൽ),മകനായി ജനിച്ചു.
വാവെൽ ഈറ്റോൺ ഹൗസിൽ ചേരുകയും തുടർന്ന്, ഓക്സ്ഫോർഡിനടുത്തുള്ള പ്രമുഖ വേനൽക്കാല പരിശീലന ബോർഡിംഗ് സ്കൂളായ വിഞ്ചെസ്റ്റർ കോളേജിൽ ചേർന്നു.
അവിടെ അദ്ദേഹം സന്ധുർസ്റ്റ് റോയൽ മിലിട്ടറി കോളേജിലെ ഒരു പണ്ഡിതനും ആയിരുന്നു .
"ജീവിതത്തിന്റെ മറ്റ് നടകളിൽ തന്റെ വഴിക്ക് വരുവാൻ കഴിവുള്ളവനാണ്" അതിനാൽ വാവെൽനെ സൈന്യത്തിലേക്ക് അയയ്ക്കേണ്ട ആവശ്യമില്ലായെന്നു ഹെഡ്മാസ്റ്റർ ഡോ. ഫിയേൺ അദ്ദേഹത്തിന്റെ അച്ഛനെ ഉപദേശിച്ചു.
സാൻഡ്ഹോർസ്റ്റിൽ നിന്ന് ബിരുദം നേടിയ ശേഷം, വാവെൽ 1901 മേയ് 8-ന് ബ്ലാക്ക് വാച്ച് ആയും രണ്ടാം ബോയർ യുദ്ധത്തിൽ പങ്കെടുത്തു .
1903- ൽ അദ്ദേഹം ഇന്ത്യയിലേക്ക് സ്ഥലംമാറ്റുകയും 1904 ഓഗസ്റ്റ് 13-ന് ലെഫ്റ്റനന്റ് പദവിയിലേക്ക് എത്തുകയും ചെയ്തു.
1908 ഫെബ്രുവരിയിൽ നടന്ന ബജാർ താഴ്വര കാമ്പയിനിൽ അദ്ദേഹം പോരാടി.
1909 ജനുവരിയിൽ സ്റ്റാഫ് കോളെജിലെ വിദ്യാർത്ഥിയായിരിക്കെ, തന്റെ റെജിമെൻറിൽ നിന്ന് പിരിഞ്ഞു.
A ഗ്രേഡ് ബിരുദമുള്ള തന്റെ ക്ലാസിൽ രണ്ടു പേരിൽ ഒരാളായിരുന്നു അദ്ദേഹം.
1911-ൽ ഒരു വർഷം റഷ്യൻ സൈന്യത്തിന്റെ സൈനിക നിരീക്ഷകനായി അദ്ദേഹം ചെലവഴിച്ചു, ഡിസംബറിൽ തന്റെ റെജിമെന്റിന് മടങ്ങിയെത്തുകയും 1912 ഏപ്രിലിൽ അദ്ദേഹം റഷ്യൻ ഓഫീസിലെ ജനറൽ സ്റ്റാഫ് ഓഫീസർ ഗ്രേഡ് 3 (GSO3) ആയി മാറി.
ജൂലൈയിൽ അദ്ദേഹത്തിന് ക്യാപ്റ്റന്റെ താൽക്കാലിക റാങ്ക് അനുവദിച്ചു, പരിശീലന ഡയറക്ടറേറ്റിന്റെ കീഴിൽ GSO3 ആയി.1913 മാർച്ച് 20-ന്, വാവെലിനെ ക്യാപ്റ്റൻ പദവിയിലേക്ക് ഉയർത്തി .1913 വേനൽക്കാലത്ത് കിയെവ് സന്ദർശനത്തിനു ശേഷം, അദ്ദേഹം റഷ്യൻ-പോളിഷ് അതിർത്തിയിൽ രഹസ്യമായി സംഘം ചേർന്നു.
മോസ്കോയിലെ ഹോട്ടൽ മുറിയിൽ തെരച്ചിൽ നടത്തിയതിൽ സംശയാസ്പദമായി അറസ്റ്റിലായെങ്കിലും തന്റെ പ്രബന്ധങ്ങളിൽ നിന്നും രേഖാമൂലമുള്ള ഒരു പ്രമാണ പട്ടികയിൽ നിന്നും യുദ്ധ ഓഫീസ് അന്വേഷിച്ച വിവരങ്ങൾനീക്കം ചെയ്തു.
ഇതും കാണുക The Wavell School അവലംബം
ബാഹ്യ ലിങ്കുകൾ Archibald Wavell എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
British Army Officers 1939−1945 Generals of World War II Newspaper clippings about  അർച്ചിബാൾഡ് വാവെൽ in the 20th Century Press Archives of the German National Library of Economics (ZBW)
അർച്ചന പുരൺ സിങ് ഇംഗ്ലീഷ് വിലാസം https://ml.wikipedia.org/wiki/Archana_Puran_Singh
ഇന്ത്യൻ ടെലിവിഷൻ രംഗത്തെ ഒരു അവതാരകയും ബോളിവുഡ് ചലച്ചിത്രരംഗത്തെ ഒരു പ്രമുഖ നടിയുമാണ് അർച്ചന പുരൺ സിംങ് (ജനനം മാർച്ച 26 1962 ) തന്റെ ഹാസ്യ കഥാപാത്രങ്ങളുടെ അഭിനയത്തിൽ ഇവർ കൂടുതൽ അറിയപ്പെടുന്നു.
കൂടാതെ സമീപകാലത്ത് ഇന്ത്യൻ ടെലിവിഷനിലെ ഹാസ്യപരിപാടികളിൽ ജഡ്ജ് ആയും ഇവർ പ്രശസ്തി നേടി.
, സ്വകാര്യ ജീവിതം
അർച്ചന പുരൺ സിംങ് ജനിച്ചത് ഡെഹ്‌റാഡൂണിലെ ഒരു പഞ്ചാബി കുടുംബത്തിലാണ്.
18 വയസ്സുള്ളപ്പോൾ തന്റെ ജീവിതം മോഡലിംങ്ങിൽ പ്രവർത്തിക്കാനായി മുംബൈയിൽ എത്തി ച്ചേർന്നു.
അർച്ചന വിവാഹം ചെയ്തിരിക്കുന്നത് ടെലിവിഷൻ നടനായ  പർമീത് സേത്തിയെ ആണ്.
ആദ്യകാലത്ത് മുംബൈയിൽ പരസ്യചിത്രങ്ങളിലാണ് അർച്ചന അഭിനയിച്ചത്.
പ്രശസ്ത ബ്രാൻഡായ ബാൻഡ് ഏജിന്റെ പരസ്യത്തിൽ ഇവരുടെ മുഖം വളരെ പ്രശസ്തി നേടി.
ഇതുകൂടാതെ ടി.വി പരമ്പരയായ മിസ്റ്റർ ആൻഡ് മിസ്സിസ്സ് ൽ ഇവരുടെ അഭിനയം വളരെ പ്രസിദ്ധമായി.
പക്ഷേ പങ്കജ് പരശീർ സംവിധാനം ചെയ്ത കരംചന്ദ് എന്ന സീരിയലിൽ അഭിനയിച്ചത് ഇവരുടെ അഭിനയ ജീവിതത്തിൽ ഒരു വഴിത്തിരിവായി.
ആദ്യചിത്രത്തിൽ അഭിനയിച്ചത് 1987 ൽ ജൽ‌വ എന്ന ചിത്രത്തിലാണ്.
ഈ ചിത്രത്തിൽ തന്റെ കഥാപാത്രം അത്ര ശ്രദ്ധിക്കപ്പെട്ടില്ലെങ്കിലും പിന്നീട് ഇവർക്ക് ഒരു പാട് ചിത്രത്തിൽ ചെറിയ വേഷങ്ങൾ ലഭിച്ചു.
കൂടുതൽ ചിത്രങ്ങളിലും സഹനടിയായിട്ടാണ് ഇവർ അഭിനയിച്ചിട്ടുള്ളത്.
ഈയിടെ പുറത്തിറങ്ങിയ ചില ശ്രദ്ധേയമായ ചിത്രങ്ങൾ ലവ് സ്റ്റോറി 2050 , മൊഹബ്ബത്തേൻ ,  എന്നിവയാണ്.
കുച്ച് കുച്ച് ഹോതാ ഹേ , മസ്തി എന്നിവ ശ്രദ്ധേയമായ ചില ചിത്രങ്ങളാണ്.
1993 ൽ സീ ടി.വി യിൽ വാ.
ക്യാ സീൻ ഹേ എന്ന പരിപാടിയിൽ  ഒരു അവതാരകയായി.
, പിന്നീട് ഒരു പാട് ചാനലുകളിൽ ഇവർ അവതാരകയായി പ്രവർത്തിച്ചു.
അവതാരകയായി ഒരു വിജയം തന്നെയായിരുന്നു അർച്ചയയുടെ ട്.
വി ജീവിതം .
ഇയിടെ പ്രസിദ്ധമായ ചില ടി.വി പരിപാടികളിൽ ചിലത് നച് ബല്ലിയെ , കോമഡി സർക്കസ് എന്നീ പരിപാടികളാണ്.
അവാ‍ർഡുകൾ 1999: മികച്ച ഹാസ്യനടി - സ്റ്റാർ സ്ക്രീൻ അവാർഡ് : കുച്ച് കുച്ച് ഹോതാ ഹേ അവലംബം ↑ Face Off -- Archana Puran Singh - Interview Indian Express , July 7, 1998.
↑ Archana Puran Singh - filmography New York Times .
↑ Archana Puran Singh Biography www.indiantelevision.com .
↑ Alive and kicking The Tribune , May 6, 2006.
↑ ↑ Awards Internet Movie Database .
പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് അർച്ചന പുരൺ സിങ് Archana Puran Singh on Kosmic Chat Archived 2008-11-19 at the Wayback Machine .
അർച്ചന ബൻസാരെ ഇംഗ്ലീഷ് വിലാസം https://ml.wikipedia.org/wiki/Archana_bensare
ഹിന്ദി ഭാഷയിലെ ഒരു കവിയാണ് അർച്ചന ബെൻസാരെ .
കൃതികൾ കുച്ഛ് ബൂധി ഉദാസ് ഔരതേം(കവിത) പുരസ്കാരങ്ങൾ കേന്ദ്ര സാഹിത്യ അക്കാദമിയുടെ യുവ പുരസ്കാരം (2013) അവലംബം ↑ {{ cite news }} : Check date values in: | accessdate= and | date= ( help ) ↑ {{ cite web }} : Check date values in: | accessdate= ( help )
അർച്ചന ശർമ്മ
സസ്യശാസ്ത്രജ്ഞ , സൈറ്റോജെനെറ്റിസ്റ്റ്, സെൽ ബയോളജിസ്റ്റ് , സൈറ്റോടോക്സിക്കോളജിസ്റ്റ് എന്നീ നിലകളിൽ പ്രശസ്തയായിരുന്ന ഒരു ഇന്ത്യൻ ശാസ്ത്രജ്ഞയായിരുന്നു അർച്ചന ശർമ്മ.
അലൈംഗികപ്രജനനം വഴി പുനരുൽപ്പാദിപ്പിക്കുന്ന സസ്യങ്ങളിലെ സ്പെസിഫിക്കേഷൻ പഠനം, മുതിർന്ന ന്യൂക്ലിയസുകളിൽ സെൽ ഡിവിഷന്റെ പ്രേരണ, സസ്യങ്ങളിലെ വ്യത്യസ്ത കോശങ്ങളിലെ പോളിറ്റെനിയുടെ കാരണം, പൂച്ചെടികളുടെ സൈറ്റോടോക്സോണമി, വെള്ളത്തിൽ ആർസെനിക് എന്നിവയുടെ സ്വാധീനം എന്നിവയെപ്പറ്റിയെല്ലാം വ്യാപകമായ പഠനങ്ങൾ നടത്തിയിരുന്നു അർച്ചന.
1932 ഫെബ്രുവരി 16 ന് പൂനെയിൽ ബിക്കാനറിലെ കെമിസ്ട്രി പ്രൊഫസറായ പ്രൊഫസർ എൻ പി മുഖർജി ഉൾപ്പെടെയുള്ള അക്കാദമിഷ്യരുടെ കുടുംബത്തിലാണ് അർച്ചന ശർമ്മ ജനിച്ചത്.
അവരുടെ ആദ്യകാല വിദ്യാഭ്യാസം രാജസ്ഥാനിലായിരുന്നു.
തുടർന്ന് ബി.എസ്സി ബിക്കാനറിൽ നിന്നും 1951 ൽ കൊൽക്കത്ത സർവകലാശാലയിലെ സസ്യശാസ്ത്ര വകുപ്പിൽ നിന്നും എം. എസ്. യും നേടി.
ശർമ്മ പിഎച്ച്ഡി 1955 ലും ഡി.എസ്സി.
1960 ലും സൈറ്റോജെനെറ്റിക്സ്, ഹ്യൂമൻ ജനിറ്റിക്സ്, എൻവയോൺമെന്റൽ മ്യൂട്ടജെനിസിസ് എന്നിവയിൽ സ്പെഷ്യലൈസ് ചെയ്തു പൂർത്തിയാക്കി.
തൽഫലമായി കൊൽക്കത്ത സർവകലാശാലയിൽ നിന്നും ഡിഎസ്‌സി നേടിയ രണ്ടാമത്തെ വനിതയായി.
1967 ൽ ശർമ്മ കൊൽക്കത്ത സർവകലാശാലയിൽ ഫാക്കൽറ്റിയായി ചേർന്നു, പിന്നീട് 1972 ൽ കൊൽക്കത്ത സർവകലാശാലയിലെ സെന്റർ ആന്റ് അഡ്വാൻസ്ഡ് സ്റ്റഡീസ് ഇൻ സെൽ ആന്റ് ക്രോമസോം റിസർച്ചിൽ ജനിതകശാസ്ത്ര പ്രൊഫസറായി.
1981-ൽ എ.കെ.ശർമ്മയെത്തുടർന്ന് സസ്യശാസ്ത്ര വിഭാഗം മേധാവിയായി സ്ഥാനക്കയറ്റം ലഭിച്ചു അവർ അവിടെ 1983 വരെ തുടർന്നു.
അക്കാദമിക് ജീവിതത്തിൽ സൈറ്റോജെനെറ്റിക്സ്, ഹ്യൂമൻ ജനിറ്റിക്സ്, എൻവയോൺമെന്റൽ മ്യൂട്ടജെനിസിസ് എന്നീ മേഖലകളിലെ 70 വിദ്യാർത്ഥികൾക്ക് പിഎച്ച്ഡിക്ക് മേൽനോട്ടം വഹിച്ചു.
ശർമ്മയുടെ ഗവേഷണം ബൊട്ടാണിക്കൽ സയൻസിൽ മുന്നേറ്റത്തിന് കാരണമായി.
സസ്യങ്ങളുടെ പുനരുൽപാദന സസ്യങ്ങളുടെ പ്രത്യേകത, മുതിർന്ന ന്യൂക്ലിയസുകളിൽ കോശവിഭജനം, സസ്യങ്ങളിലെ വ്യത്യസ്ത കോശങ്ങളിലെ പോളിറ്റെനിയുടെ കാരണം, പൂച്ചെടികളുടെ സൈറ്റോടോക്സോണമി, വെള്ളത്തിൽ ആർസെനിക് സ്വാധീനം എന്നിവയുമായി ബന്ധപ്പെട്ട വിഷയങ്ങൾ അവരുടെ ശ്രദ്ധേയമായ കണ്ടെത്തലുകളിൽ ഉൾപ്പെടുന്നു.
പൂച്ചെടികളെക്കുറിച്ചുള്ള ക്രോമസോം പഠനത്തെക്കുറിച്ചുള്ള അവരുടെ ഗവേഷണങ്ങളും കണ്ടെത്തലുകളും അവയുടെ വർഗ്ഗീകരണത്തെക്കുറിച്ചുള്ള ഒരു പുതിയ ധാരണയിലേക്ക് നയിച്ചു.
മനുഷ്യ ജനിതകശാസ്ത്രത്തിലും, സാധാരണ മനുഷ്യ ജനസംഖ്യയിൽ പ്രത്യേകിച്ചും ജനിതക പോളിമോർഫിസത്തിലും ശർമ്മ വ്യാപകമായി ഗവേഷണം നടത്തി.
യൂണിവേഴ്സിറ്റി ഗ്രാന്റ്സ് കമ്മീഷൻ, നാഷണൽ കമ്മീഷൻ ഫോർ വിമൻ, സയൻസ് ആൻഡ് എഞ്ചിനീയറിംഗ് റിസർച്ച് കൗൺസിൽ, പരിസ്ഥിതി വകുപ്പ്, ഓവർസീസ് സയന്റിഫിക് അഡ്വൈസറി കമ്മിറ്റി തുടങ്ങി നിരവധി സംഘടനകളിൽ അംഗമായിരുന്നു ശർമ്മ.
ബയോടെക്നോളജി വകുപ്പിന്റെ സംയോജിത മനുഷ്യശക്തി വികസനം സംബന്ധിച്ച ടാസ്‌ക് ഫോഴ്‌സിന്റെ ചെയർപേഴ്‌സണായും ശർമ്മ പ്രവർത്തിച്ചു.
ഇന്ത്യാ ഗവൺമെന്റിന്റെ ശാസ്ത്ര സാങ്കേതിക വകുപ്പിന്റെ സയൻസ് ആൻഡ് എഞ്ചിനീയറിംഗ് റിസർച്ച് കൗൺസിൽ ഉൾപ്പെടെയുള്ള പ്രമുഖ നയരൂപീകരണ സ്ഥാപനങ്ങളുമായി ശർമ്മ സജീവമായി ഇടപെട്ടു; പരിസ്ഥിതി വനം മന്ത്രാലയത്തിന്റെ പരിസ്ഥിതി ഗവേഷണ സമിതി, ഇന്ത്യാ ഗവൺമെന്റ്; ഇന്ത്യാ ഗവൺമെന്റിന്റെ മാനവ വിഭവശേഷി മന്ത്രാലയമായ യുനെസ്കോയുമായുള്ള സഹകരണത്തിനുള്ള പാനൽ; യൂണിവേഴ്സിറ്റി ഗ്രാന്റ്സ് കമ്മീഷൻ, സയൻസ് ആൻഡ് ടെക്നോളജി വകുപ്പ്, ബയോടെക്നോളജി വകുപ്പ് എന്നിവയുടെ വിവിധ സാങ്കേതിക സമിതികൾ എന്നിവയിൽ അംഗമായിരുന്നു.
ഔദ്യോഗിക ജീവിതത്തിൽ 10 പുസ്തകങ്ങളും 300 മുതൽ 400 വരെ ഗവേഷണ പ്രബന്ധങ്ങളും ശർമ്മ പ്രസിദ്ധീകരിച്ചു.
1965 ൽ ഭർത്താവ് സഹ പ്രൊഫസർ അരുൺ കുമാർ ശർമയ്‌ക്കൊപ്പം ക്രോമസോം ടെക്നിക്‌സ് - തിയറി ആന്റ് പ്രാക്ടീസ് എന്ന പുസ്തകം പ്രസിദ്ധീകരിച്ചു.
സൈറ്റോളജിയുടെയും അനുബന്ധ വിഷയങ്ങളുടെയും ഒരു അന്താരാഷ്ട്ര ജേണലായ ന്യൂക്ലിയസിന്റെ സ്ഥാപക കൂടിയായിരുന്നു അവർ.
2007 വരെ അതിന്റെ പത്രാധിപരായി തുടർന്നു.
ഇന്ത്യൻ ജേണൽ ഓഫ് എക്സ്പിരിമെന്റൽ ബയോളജി, പ്രൊസീഡിംഗ്സ് ഓഫ് ഇന്ത്യൻ നാഷണൽ സയൻസ് അക്കാദമിയുടെ എഡിറ്റോറിയൽ ബോർഡുകളിൽ സേവനമനുഷ്ഠിച്ചു.
സി‌ആർ‌സി പ്രസ്സ്, ഓക്സ്ഫോർഡ്, ഐ‌ബി‌എച്ച്, ക്ലാവർ അക്കാദമിക് (നെതർലാന്റ്സ്), ഗോർഡൻ, ബീച്ച് യുകെ തുടങ്ങിയ പ്രസാധകർക്കായി ശർമ്മ ഒന്നിലധികം ശാസ്ത്രീയ വാല്യങ്ങൾ എഡിറ്റുചെയ്തു.
ഇന്ത്യൻ സൈറ്റോളജിയുടെ പിതാവായി വിലയിരുത്തപ്പെടുന്ന അരുൺ കുമാർ ശർമയെയാണ് അർച്ചന വിവാഹം കഴിച്ചത്.
2008 ജനുവരി 14 ന് അവർ മരണമടഞ്ഞു.
അവാർഡുകൾ ജിപി ചാറ്റർജി അവാർഡ്, 1995 എസ് ജി സിൻഹ അവാർഡ്, 1995 പത്മ ഭൂഷൺ (ഇന്ത്യൻ രാഷ്ട്രപതിയുടെ മൂന്നാമത്തെ ഉയർന്ന സിവിലിയൻ അവാർഡ്), 1984 ബിർബൽ സാഹ്നി മെഡൽ Archived 2017-10-27 at the Wayback Machine .
, 1984 FICCI അവാർഡ്, 1983 ഇന്ത്യൻ അക്കാദമി ഓഫ് സയൻസസിലെ ഫെലോഷിപ്പ്, 1977 ശാന്തി സ്വരൂപ് ഭട്നഗർ സമ്മാനം , 1975 ജെ സി ബോസ് അവാർഡ് , 1972 അവലംബം
അർച്ചന സുശീലൻ ഇംഗ്ലീഷ് വിലാസം https://ml.wikipedia.org/wiki/Archana_Susheelan
മലയാള ടെലിവിഷൻ രംഗത്തെ അറിയപ്പെടുന്ന ഒരു അഭിനേത്രിയാണ് അർച്ചന സുശീലൻ.
ഇംഗ്ലീഷ്: Archana Susheelan.
വടക്കേ ഇന്ത്യയിലാണ് ജനിച്ചു വളർന്നതെങ്കിലും കേരളത്തിൽ എത്തി ടി.വി. മാധ്യമങ്ങളിൽ പ്രശസ്തയായി.
എന്റെ മാനസപുത്രി എന്ന പരമ്പരയിലെ വേഷം ചെയ്തതോടെ കലാ ജീവിതത്തിൽ വഴിത്തിരിവായി.
മലയാളത്തിലും തമിഴിലും അർച്ചന അഭിനയിച്ചിട്ടുണ്ട് ജീവിത രേഖ
ജനിച്ചതും വളർന്നതുമെല്ലാം ഡൽഹിയിലാണ്.
ചെറിയ പ്രായത്തിൽ തന്നെ വീഡിയോ ജോക്കി ആയി.
വടക്കേ ഇന്ത്യൻ ഭാഷാ ശൈലിയിലാണ് ഡബ്ബ് ചെയ്യുന്നത്.
ഡൽഹിൽ സ്ഥിരതാമസമാക്കിയ മാർക്കറ്റിങ്ങ് ഉദ്യോഗസ്ഥൻ മനോജ് യാദവിനെ വിവാഹം ചെയ്തു.
തിരുവനന്തപുരത്ത് ഗ്ലോറീസ് എന്ന പേരിൽ തുണിക്കടയും തുടങ്ങിയിട്ടുണ്ട്.
അർച്ചനയുടെ സഹോദരി കല്പനയും നാത്തൂൻ ആര്യയും അഭിനേത്രികളാണ്.
ബുള്ളറ്റ് ഓടിക്കാൻ എക്സ്പെർട്ട് ആണ് അച്ചന.
മലയാളത്തിൽ ആദ്യമായി അഭിനയിക്കുന്നത് ദിലീപിന്റെ കാര്യസ്ഥൻ എന്ന സിനിമയിലാണ്.
തമിഴിൽ തൊലൈപേശി എന്ന സിനിമയിൽ അരങ്ങേറി.
റഫറൻസുകൾ ↑ http://www.nettv4u.com/celebrity/malayalam/tv-actress/archana-suseelan
അലെക്സിസ് വാസ്റ്റിൻ ഇംഗ്ലീഷ് വിലാസം https://ml.wikipedia.org/wiki/Alexis_Vastine
ഒരു ഫ്രഞ്ച് ബോക്സർ താരമായിരുന്നു അലെക്സിസ് വാസ്റ്റിൻ (1986 നവംബർ 17- 2015 മാർച്ച് 10).
2008 ഒളിമ്പിക്സിൽ ബോക്സിങ്ങിൽ  വെങ്കല മെഡൽ നേടിയ വാസ്റ്റിൻ 2012 ഒളിമ്പിക്സിലും പങ്കെടുത്തിട്ടുണ്ട്.2015 മാർച്ചിൽ അർജന്റീനയിലെ ബ്യൂനസ് ഐറിസിൽ നടന്ന റിയാലിറ്റി ഷോ ചിത്രീകരണത്തിനിടെ ഹെലികോപ്ടറുകൾ ആകാശത്തു കൂട്ടിയിടിച്ചുണ്ടായ അപകടത്തിൽ വാസ്റ്റിൻ മരണമടഞ്ഞു .
അവലംബം ↑ Alexis Vastine : Mort de sa soeur Célie, 21 ans, le sort s'acharne sur le boxeur പുറം കണ്ണികൾ 2004 results
അലെക്സിസ് മെനെസിസ് ഇംഗ്ലീഷ് വിലാസം https://ml.wikipedia.org/wiki/Aleixo_de_Menezes ഡോ. അലെക്സിയുസ് ദെ മെനസിസിന്റെ രേഖാ ചിത്രം ഉദയംപേരൂരിലെ പള്ളിയിൽ നിന്ന്
ഗോവ അതിരൂപതയുടെ മെത്രാപ്പോലീത്തയും പൗരസ്ത്യ ഇന്ത്യയുടെ സഭാമേലധ്യക്ഷനുമായി സ്പെയിൻ രാജാവിനാൽ നിയുക്തനായ ഒരു അഗസ്തീനിയൻ സന്യാസിയായിരുന്നു അലെക്സോ ഡെ മെനസിസ് .
ആംഗലേയം: Aleixo de Menesis .
( 1559 ജനുവരി 29 - 1617 മാർച്ച് 30 ) ഉദയം‍പേരൂർ സൂനഹദോസ് അദ്ദേഹമാണ് വിളിച്ചുകൂട്ടിയത്.
ഇതിന്റെ പേരിൽ മെനസിസിനുനേരെ വളരെയധികം വിമർശനങ്ങൾ ചരിത്രകാരന്മാർ നടത്തിയിട്ടുണ്ട്.
ഔദ്യോഗിക ജീവിതകാലത്ത് അദ്ദേഹം ഗോവയിലെയും( 1595 - 1612 ), ബ്രാഗയിലെയും ( 1612 - 1617 ) മെത്രോപ്പോലീത്തയായിരുന്നു ഇന്ത്യയിലേയും ( 1607 - 1609 ), പിന്നീട് പോർത്തുലിലേയും( 1612 - 1615 ).
ഗോവർണ്ണദോർ ആയും അദ്ദേഹം സേവനമനുഷ്ഠിച്ചിട്ടുണ്ട് .
ജനനം, ബാല്യം പോർച്ചുഗലിലെ ലിസ്ബൺ
പോർച്ചുഗലിലെ തുറമുഖനഗരമായിരുന്ന ലിസ്ബണിൽ 1559 ജനുവരി 25 ന് കാന്റാന്ഹീഡ് എന്ന പ്രഭുകുടുംബത്തിലെ ഡോ. അലോയിസ് ഡെ മെനസിസിനും ലൂയിസാ ഡി ഡി സില്വേറിയക്കും മൂന്നാമത്തെ മകനായി അദ്ദേഹം ജനിച്ചു.
അദ്ദേഹത്തിന്റെ അച്ഛന് ആദ്യ ഭാര്യയിലുണ്ടായ ലൂയിസാ ഡി നൊറോണ കൂടാതെ ലൂയി, അല്വാരോ, മേശിയ എന്നീ സഹോദരങ്ങളും ഉണ്ടായിരുന്നു.
ആവൂളായിലായിരുന്നു പ്രാരംഭ വിദ്യാഭ്യാസം.
1574-ൽ തന്റെ 15-ആം വയസ്സിൽ ദോമിനോസ്ത്രി ഡെ ഗ്രാസിയ എന്ന നവസന്യാസ ഭവനത്തിൽ പ്രവേശിച്ചു പഠനം ആരംഭിച്ചു.
ഏതാണ്ട് ഒരു വർഷത്തിനുള്ളിൽ പ്രഥമ വ്രതവാഗ്ദാനം നടത്തിയ അദ്ദേഹം ചുരുങ്ങിയ കാലം കൊണ്ട് സ്വഭാവ ശുദ്ധിയിലും ജീവിതലാളിത്യത്തിലും അഗസ്തീനിയൻ അനുഷ്ഠാനങ്ങളിലും തീക്ഷ്ണതയുള്ളവനായിത്തീർന്നു.
കോയിമ്പ്ര സർവ്വകലാശാലയിൽ നിന്നും സാഹിത്യാദി മാനവിക വിഷയങ്ങൾക്കൊപ്പം തത്വശാസ്ത്രം , തർക്കശാസ്ത്രം , ദൈവശാസ്ത്രം എന്നീ വിഷയങ്ങളിൽ ഉന്നത ബിരുദം സമ്പാദിച്ചു.
ലിസ്ബണിൽ
സ്പെയിനിലെ രാജാവായ ഫിലിപ് അദ്ദേഹത്തെ കോയിമ്പ്ര അക്കാദമിയുടെ റെക്റ്റർ ആയി നിയമിച്ചുവെങ്കിലും അദ്ദേഹം വിനയപൂർവ്വം അത് നിരസിച്ചു.
കൊട്ടാരത്തിലെ സുവിശേഷ പ്രഭാഷകനാവാനാണ് അദ്ദേഹം താല്പര്യം കാണിച്ചത്.
അദ്ദേഹത്തിന്റെ നൈപുണ്യം മനസ്സിലാക്കിയ സഭാ ഭരണാധികാരികൾ അദ്ദേഹത്തെ ടുറിം എന്ന സ്ഥലത്തെ സന്യാസ സഭാ ശ്രേഷ്ഠനായും പിന്നീട് 1590-ൽ സാന്താ റൻസെയിലെ ആശ്രമാധിപനായും നിയമിച്ചു.
രണ്ടുവർഷത്തിനു ശേഷം ലിസ്ബണിലെ ഗ്രാസാ സന്യാസ ഭവനത്തിന്റെ സാര‍ഥിയായി.
1594-ൽ അഗസ്തീനിയൻ സഭയുടെ പോർച്ചുഗൽ പ്രൊവിൻസിന്റെ മൂനാം ഡെഫനേറ്ററായി.
ഈ സമയത്താണ് ഗോവാ രൂപതാദ്ധ്യക്ഷനായിരുന്ന ഡോ. മത്തേവൂസ് ഡെ മദീന നിര്യാതനാവുന്നത്.
ഇതിനെതുടർന്ന് ഫിലിപ് രാജകുമാരൻ ഡോ. മെനസിസിനെ അദ്ദേഹത്തിന്റെ പിൻ‍ഗാമിയായി ഗോവ രൂപതയുടെ മെത്രാപ്പൊലീത്തയായി വാഴിച്ചു.
എന്നാൽ ഇത്തരം ഉന്നത സ്ഥാനങ്ങളിൽ ഇരിക്കാൻ അദ്ദേഹത്തിന് ആദ്യം താലപര്യം ഉണ്ടായിരുന്നില്ല.
എന്നാൽ രാജാവിന്റെ നിർബന്ധത്തിന് വഴങ്ങി 1595 മാർച്ച് 26-ന് ലിസ്ബണിൽ വച്ച് മെത്രാപ്പോലീത്താ സ്ഥാനം സ്വീകരിച്ചു.
അതേ വർഷം തന്നെ നൊസ്സ സിഞ്ഞാരോ ഡെ വിക്ടോറിയ എന്ന കപ്പലിൽ ഗോവയിലേയ്ക്ക് തിരിച്ചു.
ഗോവയിൽ
1595 സെപ്റ്റംബർ മാസത്തിൽ ഗോവയിൽ എത്തിച്ചേർന്നു.
ധാരാളം ജീവ കാരുണ്യപ്രവർത്തനങ്ങളും മത പ്രഭാഷണങ്ങളും അദ്ദേഹം നടത്തി, ഗോവയിലെ ദാരിദ്ര്യം നിർമ്മാർജ്ജനം ചെയ്യാൻ അദ്ദേഹം മുൻ‍കൈ എടുത്തു.
അവിടത്തെ ജനങ്ങളുടെ വിശ്വാസം ദൃഡപ്പെടുത്താൻ വേണ്ട ഏർപ്പാടുകൾ അദ്ദേഹം ചെയ്തു.
അദ്ദേഹം, തന്റെ ശമ്പളം മുഴുവനും ദരിദ്രർക്ക് ദാനമായി കൊടുത്തിരുന്നു എന്നും ദരിദ്രരോടെത്ത് ഭക്ഷണം കഴിച്ചിരുന്നു എന്നും ചില ചരിത്രകാരന്മാർ രേഖപ്പെടുത്തുന്നു.
ഗോവയിൽ നിരവധി പേരെ അദ്ദേഹം മതപരിവർത്തനം നടത്തി ജ്ഞാനസ്നാനവും സ്ഥൈര്യലേപനവും നൽകി.
യൂറോപ്യൻ സന്യാസികളിൽ പലർക്കും നാട്ടുഭാഷകൾ വശമില്ലായിരുന്നതിനാൽ ദ്വിഭാഷിയുടെ സഹായത്തോടെയാണ് പ്രവർത്തനങ്ങൾ നടത്തിയിരുന്നത്.